 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 2 Αυγούστου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Δολιοφθορά σε δεξαμενή νερού που χρησιμοποιείται για την πυρόσβεση στην περιοχή Λαγούδι-Κονιαριό.’’

Δολιοφθορά καταγράφηκε στη μία από τις δύο δεξαμενές νερού στην περιοχή Λαγούδι-Κονιαριό, που χρησιμοποιούνται για περιπτώσεις κατάσβεσης πυρκαγιών.

Στη δεξαμενή υπήρχαν ίχνη δολιοφθοράς από αιχμηρό αντικείμενο που προκάλεσε διαρροή νερού.

Το περιστατικό αποκαλύφθηκε στα πλαίσια τακτικού ελέγχου που πραγματοποίησε η Δομή Πολιτικής Προστασίας του Δήμου Κω και η οποία προχώρησε στην άμεση αποκατάσταση της ζημιάς.

Επίσης λόγω παλαιότητας της Δεξαμενής του Πυροσβεστικού Οχήματος η Πολιτική Προστασία προχώρησε σε αντικατάσταση της μαζί με τα εξαρτήματα πυρόσβεσης.

Αναφερόμενος στο περιστατικό της δολιοφθοράς, ο Εντεταλμένος Δημοτικός Σύμβουλος για την Πολιτική Προστασία κ. Σεβαστιανός Μαραγκός δήλωσε:

“Είναι σαφές ότι υπάρχουν άνθρωποι με νοσηρό ψυχισμό και ακόμα πιο νοσηρά κίνητρα.

Η δολιοφθορά που έγινε στη Δεξαμενή του νερού στο Λαγούδι, μας υποχρεώνει να εντείνουμε την προσοχή μας.

Η Πολιτική Προστασία του Δήμου εντείνει τις περιπολίες σε ευαίσθητες περιοχές προκειμένου να είμαστε σε θέση να αντιμετωπίσουμε κάθε κίνδυνο.’’

**Γραφείο Τύπου Δήμου Κω**